Hviezda Jurského Sveta sa nám predvedie po boku Matthewa McConaugheyho
Bryce Dallas Howard bola obsadená do ambiciózneho projektu s názvom Gold.
Herečka Bryce Dallas Howard, ktorú môžeme okrem Jurského sveta poznať zo Shyamalanovej Osady či upírskej ságy Twilight, nám predvedie svoj talent vo výborne znejúcom projekte s jednoduchým názvom "Gold". Zahrá si tak po boku oscarového Matthewa McConaugheyho, Coreyho Stolla (Ant-Man, House of Cards) či Tobyho Kebbella (Dawn of the Planet of the Apes, RocknRolla).
Snímka nám rozpovie príbeh Kennyho Wellsa (McCounauhey), moderného zlatokopa, podnikavca a rojka, ktorý sa zúfalo snaží o svoj prelom. Keď mu už ostáva iba zopár možností, rozhodne sa spojiť svoje sily s rovnakým nešťastníkom, geológom, ktorého si zahrá Edgar Ramirez. Spolu sa rozhodnú podniknúť riskantnú cestu do zatiaľ nezmapovanej časti Indonézskej džungle. Bryce si zahrá Kay, dlhoročnú Wellsovu priateľku, ktorá ho vždy podporovala, ale jej pohár už preteká a jej lojalita je týmto dobrodružstvom podrobená testu.